kalixlouiis/myanmar-wikipedia-corpus huggingface dataset:
ချာအွန်းဦဟု အများကသိကြသည့် လီဒုံမင်း (၁၉၉၇ မတ်လ ၃၀ မွေး)သည် တောင်ကိုရီးယား အဆိုတော်၊ သရုပ်ဆောင်နှင့် Fantagio မှ မော်ဒယ်တစ်ဦးဖြစ်သည်။
တောင်ကိုရီးယား အမျိုးသားတေးဂီတအဖွဲ့ Astro မှ အဖွဲ့ဝင်တစ်ဦးလည်းဖြစ်သည်။
အစောပိုင်းကာလ ချာအွန်းဦကို ၁၉၉၇ခုနှစ် မတ်လ ၃၀ရက်နေ့တွင် ဂယောင်းဂီပြည်နယ်၊ ဂွန်ဖိုမြို့၌ မွေးဖွားသည်။
ဆူရီ အလယ်တန်းနှင့် အထက်တန်းကျောင်းတွင် ပညာသင်ကြားခဲ့ပြီး၊ ၂၀၁၆တွင် ဟန်းလင်အနုပညာကျောင်းမှ အထက်တန်းအောင်သည်။
လက်ရှိတွင် ဆောင်းဂယွန်းဂွမ်တက္ကသိုလ်၌ သရုပ်ဆောင်ပညာ သင်ယူလျက်ရှိသည်။
အနုပညာခရီး ၂၀၁၃–၂၀၁၅၊ အစ My Brilliant Life ဇာတ်ကားတွင် ဇာတ်ရန်နေရာက သရုပ်ဆောင်ကာ အနုပညာလောကသို့ စတင်ဝင်ရောက်လာခဲ့သည်။
၂၀၁၅တွင် သူ၏အဖွဲ့တူသူငယ်ချင်းများနှင့်အတူ ဆက်ရန်ရှိသေးသည် ဝဘ်ဒရာမာတွင် ပါဝင်သရုပ်ဆောင်ခဲ့သည်။
၂၀၁၆–လက်ရှိ၊ Astro ပွဲဦးထွက်၊ တစ်ကိုယ်တော်လှုပ်ရှားမှု၊ နာမည်ကြီးလာခြင်း Astro အဖွဲ့သည် ၂၀၁၆ ဖေဖော်ဝါရီ ၂၃တွင် Spring Upအမည်ရ မီနီအယ်လ်ဘမ်ဖြင့် ပွဲဦးထွက်သည်။
၎င်းနှစ် ဩဂုတ်လ၌ ချာအွန်းဦသည် ချူဆော့ (ကောက်သစ်စားပွဲတော်) အထူးရသစုံအစီအစဉ် Replies That Make Us Flutter တွင် ပါဝင်ခဲ့သည်။
စက်တင်ဘာလတွင် Boomshakalaka အစီအစဉ်၌လည်း ပါဝင်ခဲ့သေးသည်။
ထို့နောက် ဂင်ဆယ်ရွန်၊ လီဆူမင်းတို့နှင့်အတူ ၂၀၁၆မှ ၂၀၁၈ထိ ထုတ်လွှင့်ခဲ့သည့် Show! Music Core တွင် အစီအစဉ်တင်ဆက်သူအဖြစ် ဆောင်ရွက်ခဲ့သည်။
ထိုနှစ်၌ပင် ဝဘ်ဒရာမာ My Romantic Some Recipe တွင် ပါဝင်သရုပ်ဆောင်ခဲ့သည်။
၂၀၁၇ Music Bank ရောက် ချာအွန်းဦ ၂၀၁၇တွင် ချာအွန်းဦသည် ကေဘီအက်စ် ၂ က ထုတ်လွှင့်သည့် Hit the Top ဒရာမာ၌ ပါဝင်သရုပ်ဆောင်ခဲ့သည်။
ထိုနှစ်ထဲမှာပင် Sweet Revenge ဝဘ်ဒရာမာတွင် ပါဝင်ခဲ့သည်။
၂၀၁၈၌ ဝဘ်ဒရာမာ Top Management တွင် ပါဝင်ခဲ့သည်။
၎င်းနှစ်၌ပင် သူ၏ ပထမဆုံး ခေါင်းဆောင်မင်းသားနေရာအဖြစ် JTBC က ထုတ်လွှင့်သည့် Gangnam Beauty ဇာတ်လမ်းတွဲတွင် သရုပ်ဆောင်ခဲ့သည်။
အဆိုပါ ဇာတ်လမ်းတွဲမှတစ်ဆင့် ချာအွန်းဦသည် ရေပန်းစားလာပြီး၊ GQ Korea ၏ 'Men of the Year' စာရင်းတွင် ပါဝင်လာခဲ့သည်။
ချာအွန်းဦသည် ၂၀၁၉တွင် ရှင်းဆယ်ဂယောင်းနှင့်အတူ ရာဇဝင်ကား Rookie Historian Goo Hae-ryung ၌ တွဲဖက်သရုပ်ဆောင်ခဲ့သည်။
၂၀၁၉ အမ်ဘီစီ ဒရာမာ ဆုပေးပွဲ၌ ချာအွန်းဦသည် အကောင်းဆုံး အမျိုးသားသရုပ်ဆောင်ဆု၊ ရှင်းဆယ်ဂယောင်းနှင့်အတူ အကောင်းဆုံး စုံတွဲဆုတို့ကို ရရှိခဲ့သည်။
၂၀၁၉ ဇူလိုင်လတွင် ချာအွန်းဦက "Just One 10 Minute" ဟု နာမည်ပေးထားသည့် သူ၏ ပထမဆုံး အာရှတစ်လွှား ပရိသတ် တွေ့ဆုံပွဲကို အောက်တိုဘာလ၌ ပြုလုပ်မည်ဖြစ်ကြောင်း ကြေညာခဲ့သည်။
၂၀၁၉ ဒီဇင်ဘာတွင် ဂျိုအီ၊ လီဆန်ယွန်း၊ ယူဆောနို၊ ဆောဂျန်ဟွန်းတို့နှင့်အတူ ရသစုံအစီအစဉ်သစ် Handsome Tigers ၌ ပါဝင်မည်ဖြစ်ကြောင်း ကြေညာခဲ့သည်။
ကေပေါ့ပ်ရေဒါ နှစ်ချုပ်ဇယား (K-pop Radar Year-End Chart)၌ ချာအွန်းဦသည် "2019 Hot Instagrammer - Male" အဖြစ် သတ်မှတ်ခံရသည်။
၂၀၂၀ ဧပြီတွင် Master in the House အစီအစဉ်၌ ပါဝင်ခဲ့သည်။
၂၀၂၀ နှစ်ကုန်ပိုင်း၌ tvN ဇာတ်လမ်းတွဲ စစ်မှန်သောအလှအပတွင် စာတော်ပြီး ခပ်ချေချေနေတတ်သည့် အဓိကဇာတ်ဆောင် လီဆူဟိုအဖြစ် သရုပ်ဆောင်ခဲ့သည်။
တေးသံသွင်း Title Year Peak chart positions Sales Album Gaon ChartSoundtrack appearances"Rainbow Falling" ၂၀၁၈ — rowspan="3" Gangnam Beauty OST"Together" — Top Management OST"Please Remember" ၂၀၁၉ — Rookie Historian Goo Hae-ryung OST "—" denotes releases that did not chart or were not released in that region. ရိုက်ကူးရေး ရုပ်ရှင် ခုနှစ် ခေါင်းစဉ် ကဏ္ဍ မှတ်ချက် ကိုးကား ၂၀၁၄ My Brilliant Life အာရွမ်း ဧည့်သည်သရုပ်ဆောင် ရုပ်သံဇာတ်လမ်းတွဲ ခုနှစ် ခေါင်းစဉ် ကဏ္ဍ မှတ်ချက် ကိုးကား ၂၀၁၇ Hit the Top MJ KBS2 ၂၀၁၈ Gangnam Beauty ဒိုဂယောင်းဆော့ JTBC ၂၀၁၉ Rookie Historian Goo Hae-ryung ယီရင်မ် (ဒိုဝွန်းမင်းသား) / မယ်ဟွာ MBC ၂၀၂၀–၂၀၂၁ စစ်မှန်သောအလှအပ လီဆူဟို tvN ဝဘ်စီးရီး ခုနှစ် ခေါင်းစဉ် ကဏ္ဍ မှတ်ချက် ကိုးကား ၂၀၁၅ ဆက်ရန်ရှိသေးသည် ၎င်းကိုယ်တိုင် MBC Every1 ၂၀၁၆ My Romantic Some Recipe ၎င်းကိုယ်တိုင် Naver ၂၀၁၇ Sweet Revenge ၎င်းကိုယ်တိုင် SK Broadband ၂၀၁၈ Top Management ဝူယောနူ Youtube Red 2019 Soul Plate Angel Raviel Naver, YouTube ရသစုံအစီအစဉ် ခုနှစ် ခေါင်းစဉ် ကဏ္ဍ ရုပ်သံလွှင့်ဌာန ကိုးကား ၂၀၁၆ Law of the Jungle in New Caledonia Cast member SBS ၂၀၁၈ Dead If Shot Naver ၂၀၂၀ Handsome Tigers SBS ၂၀၂၀–လက်ရှိ Master in the House အစီအစဉ်မှူး ခုနှစ် ခေါင်းစဉ် ရုပ်သံလွှင့်ဌာန ကိုးကား ၂၀၁၆–၂၀၁၈ Show! Music CoreMBC ၂၀၁၇ MBC Gayo Daejejeon ၂၀၁၈ Dream Concert SBS MBC Gayo Daejejeon MBC ၂၀၁၉ ၂၀၂၀ Dream Concert V Live, YouTube KBS Song Festival KBS2 SBS Entertainment AwardsSBS ဆုများနှင့်ဆန်ခါတင်များ + ခုနှစ် ဆု အမျိုးအစား ချီးမြှင့်ခံရသည့် လက်ရာ ရလဒ် ကိုးကား ၂၀၁၆ MBC Entertainment Awards Rookie Award in Music / Talk Show – Male Show! Music Core ၂၀၁၇ 9th MTN Broadcast Advertising Festival CF Male Star Award MBC Entertainment Awards Rookie Award in Show / Sitcom – Male Show! Music Core ၂၀၁၈11th Korea Drama Awards Best New ActorGangnam Beauty Hallyu Star Award 3rd Indonesian Television Awards Special Award – Person of the Year 3rd Asia Artist Awards Rising Star AwardGangnam Beauty Yahoo Asia Buzz Awards Most Searched Rookie Actor Korea First Brand Awards Male Idol-Actor Award Male Commercial Model Award 201914th Annual Soompi Awards Breakout ActorGangnam Beauty Best Idol Actor Best Couple Award အင်ဆူဟန်နှင့်အတူ 1st iQiyi Entertainment Awards Most Charming Actor MBC Drama Awards Excellence Award for an Actor in a Wednesday-Thursday Drama Rookie Historian Goo Hae-ryung Best Couple Award ရှင်းဆယ်ဂယောင်းနှင့်အတူ ၂၀၂၀ Newsis K-EXPO 2020 Seoul Tourism Organization CEO Award 14th SBS Entertainment Awards Rookie Award Master in the House ကိုးကား Category:၁၉၉၇ မွေးဖွားသူများ Category:သက်ရှိထင်ရှားပုဂ္ဂိုလ်များ ကဏ္ဍ:တောင်ကိုရီးယား အမျိုးသား ရုပ်ရှင်သရုပ်ဆောင်များ ပြင်ပလင့်ခ်များ။
ဂျိမ်းဘရုရေတံခွန် (တရားဝင်အမည်မဟုတ်) သည် ကနေဒါနိုင်ငံ၊ ဗြိတိသျှကိုလံဘီယာစီရင်စုတွင် တည်ရှိသည့် ရေတံခွန်တစ်ခု ဖြစ်သည်။
မြ‌ောက်အမေရိကတွင် အမြင့်ဆုံးရေတံခွန်ဖြစ်ပြီး ကမ္ဘာပေါ်တွင် ကိုးခုမြောက် အမြင့်ဆုံးရေတံခွန် ဖြစ်သည်။
ရေတံခွန်သည် Princess Louisa Marine Provincial Park တွင် တည်ရှိသည်။
ဆီးနှင်းပြင်ငယ်မှ စတင်ဖြစ်ပေါ်လာခဲ့ပြီး ၈၄၀ မီတာ (၂၇၆၀ ပေ) အမြင့်ရှိ၍ Princess Louisa Inlet သို့ စီးဝင်သွားသည်။
ရေတံခွန်မှ စီးဆင်းလာသည့် ရေစီးကြောင်းနှစ်ခုသည် တစ်နှစ်ပတ်လုံးစီးဆင်းလျက်ရှိပြီး ပူပြင်းသည့် နွေရာသီတွင်မူ ခန်းခြောက်သွားသည်။
ရေစီးကြောင်းသည် Loquilts ချောင်းငယ်ထဲသို့ စီးဝင်သွားသည်။
ကိုးကား ကဏ္ဍ:ရေတံခွန်များ ကဏ္ဍ:ဗြိတိသျှကိုလံဘီယာပြည်နယ်ရှိ ရေတံခွန်များ။
ချတ်တားဘောက်ရေတံခွန် သည် ကနေဒါနိုင်ငံ၊ ဗြိတိသျှကိုလံဘီယာပြည်နယ်တွင် တည်ရှိသည့် ရေတံခွန်တစ်ခု ဖြစ်သည်။
ကမ္ဘာအဝှမ်း လှေစီးသူများအကြားတွင် ထင်ရှားသည့် ရေတံခွန် ဖြစ်သည်။
ရေတံခွန်သည် BC Parks marine park system ၏ အစိတ်အပိုင်းတစ်ခုဖြစ်ကာ Princess Louisa International Society အဖွဲ့က ထိန်းသိမ်းထားသည်။
ရုပ်ပုံများ ကိုးကား ကဏ္ဍ:ရေတံခွန်များ ကဏ္ဍ:ဗြိတိသျှကိုလံဘီယာပြည်နယ်ရှိ ရေတံခွန်များ။
thumb|300px မူတာရာဇီရေတံခွန် သည် ဇင်ဘာဘွေနိုင်ငံ၊ မူတာဆာခရိုင်တွင် တည်ရှိသည့် ရေတံခွန် ဖြစ်သည်။
၇၇၂ မီတာ (၂၅၃၃ ပေ) မြင့်ပြီး ဇင်ဘာဘွေတွင် အမြင့်ဆုံး ရေတံခွန် ဖြစ်သည်။
အာဖရိက၌ ဒုတိယအမြင့်ဆုံး၊ ကမ္ဘာပေါ်တွင် ၁၇ ခုမြောက် အမြင့်ဆုံးရေတံခွန် ဖြစ်သည်။
http://zimguide.com/mutarazi-falls/ Mutarazi Falls ကိုးကား ကဏ္ဍ:ဇင်ဘာဘွေနိုင်ငံရှိ ရေတံခွန်များ။
thumb|ရှောမျောရေတံခွန် (ဘယ်)၊ ဟန်နိုခိရေတံခွန် (ညာ) ဟန်နိုခိရေတံခွန် သည် ဂျပန်နိုင်ငံ၊ တိုယာမစီရင်စုတွင် တည်ရှိသည့် ရေတံခွန် ဖြစ်သည်။
အမြင့် ၄၉၇ မီတာ (၁၆၄၀ ပေ) ရှိ၍ ဂျပန်၌ အမြင့်ဆုံးရေတံခွန် ဖြစ်သည်။
ရေတံခွန်၌ ရေသည် Midagahara plateau ရှိ နှင်းများအရည်ပျော်သည့် ကာလဖြစ်သည့် ဧပြီမှ ဇူလိုင်အထိသာ ရှိသည်။
ထို့အတွက်ကြောင့် ၎င်းအနီးရှိ ရေတံခွန်ဖြစ်သည့် ရှောမျောရေတံခွန်ကိုသာ အမြင့်ဆုံးအဖြစ် သတ်မှတ်ကြသည်။
တစ်ခုနှင့်တစ်ခု အနီးအနားတွင် တည်ရှိနေသည့် ဟန်နိုခိနှင့် ရှောမျော ရေတံခွန်နှစ်ခုကို အမြွှာရေတံခွန်အဖြစ် သတ်မှတ်ထားကြသည်။
ကိုးကား ကဏ္ဍ:ဂျပန်နိုင်ငံရှိ ရေတံခွန်များ။
thumb|ရှောမျောရေတံခွန် (ဘယ်)၊ ဟန်နိုခိရေတံခွန် (ညာ) ရှောမျောရေတံခွန် (称名滝, Shōmyō-daki, ရှောမျောဒခိ) သည် ဂျပန်နိုင်ငံ၊ တိုယာမစီရင်စု၊ တတဲယာမမြို့တွင် တည်ရှိသည့် ရေတံခွန်တစ်ခု ဖြစ်သည်။
ဂျပန်တွင် အမြင့်အဆုံးရေတံခွန်တစ်ခုဖြစ်ပြီး ၃၅၀ မီတာ (၁၁၄၈ ပေ) မြင့်သည်။
ရေတံခွန်သည် အဆင့်လေးဆင့် ရှိပြီး ပထမဆင့် ၇၀ မီတာ၊ ဒုတိယဆင့် ၅၈ မီတာ၊ တတိယဆင့် ၉၆ မီတာ နှင့် နောက်ဆုံးအဆင့် ၁၂၆ မီတာ ရှိကြသည်။
တတဲယာမတောင်များမှ နှင်းများအရည်ပျော်ချိန်ဖြစ်သည့် နွေလယ်အစောပိုင်းတွင် ရေတံခွန်၌ ရေပမာဏကြီးမားများပြားစွာ စီးဆင်းသည်။
အနီးရှိ ဟန်နိုခိရေတံခွန် ရာသီချိန်၌သာ စီးဆင်းသည့် အမြင့်ဆုံးရေတံခွန် ဖြစ်သည်။
ဟန်နိုခိသည် Midagahara plateau မှ နှင်းများအရည်ပျော်ချိန် ဧပြီမှ ဇူလိုင်အထိသာ ရေရှိသည်။
ပုံတွင် မြင်ရသည့်အတိုင်းပင် ဟန်နိုခိနှင့် ရှောမျောတို့သည် အမြွှာရေတံခွန်များ ဖြစ်ကြသည်။
ရစ်ဘွန်ရေတံခွန် သည် ကယ်လီဖိုးနီးယားပြည်နယ်၊ Yosemite National Park တွင် တည်ရှိသည့် ရေတံခွန်တစ်ခု ဖြစ်သည်။
El Capitan ၏ အနောက်ဘက်ရှိ‌ တောင်ကမ်းပါးမှ ဆင်းသက်စီးဆင်းနေသည့် ရေတံခွန်ဖြစ်ပြီး မြောက်အမေရိကရှိ ရေလမ်းကြောင်းတစ်ခုတည်းရှိသည့် ရေတံခွန်များတွင် အရှည်ဆုံး ဖြစ်သည်။
ရေတံခွန်သည် နှစ်တစ်နှစ်၏ အချိန်အတော်များများဖြစ်သည့် ခြောက်သွေ့သည့် အချိန်တွင် ဆောင်းတွင်းနှင်းများအရည်ပျော်ရာမှ ရေတံခွန်သည် စီးဆင်းသည်။
နွေဦးရာသီ၌ ရေတံခွန်သည် ၁၆၁၂ ပေ (၄၉၁ မီတာ) ရှိသည်။
ရုပ်ပုံများ ကိုးကား ကဏ္ဍ:ရေတံခွန်များ ကဏ္ဍ:အမေရိကန်နိုင်ငံရှိ ရေတံခွန်များ။
ယိုဟန် ပက်ချယ်ဘဲလ် (အင်္ဂလိပ်၊ ဂျာမန်: Johann Pachelbel (ယိုဟန် ပက်ခယ်လ်ဘဲလ်)၊ လက်တင်: Johannes Pachelbelius Organista Noriberghensium) သည် ဂျာမန်‌အော်ဂန်တေးရေးဆရာနှင့် ဂီတဆရာတစ်ဦးဖြစ်ခဲ့သည်။
သူ၏ chorale prelude နှင့် ဖျုဂ် (fugue) တို့၏‌ရေးဟန်‌ကြောင့်သူ့အား ဘားရော့ (Baroque) ခေတ်၏အရေးအကြီးဆုံးတေးရေးဆရာတစ်ဦးအဖြစ်သတ်မှတ်ကြသည်။
ပက်ချယ်ဘဲလ်၏သီချင်းများသည် လူကြိုက်များ‌သော သီချင်းများဖြစ်သည်။
သူ့တွင်တပည့်များစွာရှိခဲ့ပြီး သူ၏သီချင်းများသည်ဂျာမနီနိုင်ငံတောင်ပိုင်းနှင့်အလယ်ပိုင်းမှ သီချင်းရေးစပ်သူများအတွက် စံပြဖြစ်လာသည်။
သူ၏ကျော်ကြားသောသီချင်းများမှာ "Canon in D" ၊ "Hexachordum Appollinis" နှင့် "Chaconne in f minor" စသည်တို့ဖြစ်သည်။
ကိုယ်ရေးရာဇဝင် ယိုဟန် ပက်ချယ်ဘဲလ် သည် ၁၆၅၃ ခုနှစ် နုရင်ဘတ်ဂ်မြို့တွင် ဖခင် ဝိုင်ရောင်းသူ ယိုဟန် (ဟန်စ်) ပက်ချယ်ဘဲလ် နှင့် မိခင် အာနာ မာရီယာ မဲ (Anna Maria Mair) တို့ထံ ဖွားမြင်ခဲ့သည်။
သူသည် ငယ်စဉ်ကပင် တေးရေးဆရာအချို့ထံမှ ဂီတပညာကိုသင်ယူခဲ့သည်။
ကျောင်းဆရာတို့သည်လည်း သူ၏ဂီတစွမ်းရည်ကို မြတ်နိုးခဲ့ကြသည်။
၁၆၆၉ ခုနှစ်တွင် အတ်ဒေါ့ဖ်တက္ကသိုလ် (University of Altdorf) တွင် ပညာသင်ကြားခဲ့သော်လည်း ငွေကြေးမလုံလောက်မှုကြောင့်နုတ်ထွက်ခဲ့ရသည်။
၁၆၇၀ တွင် ရေးဂန်းစ်ဘတ်ဂ် (Regensburg) မြို့မှ ကဗျာသင်ကျောင်း၌ ပညာတော်သင်ကျောင်းသားအဖြစ်တက်ရောက်ခဲ့သည်။
၁၆၇၃ ခုနှစ်တွင် သူသည် ဗီယင်နာမြို့၌ ဘုရားကျောင်းအော်ဂန်ဆရာ ဖြစ်ခဲ့သည်။
၁၆၇၇ တွင် အိုင်းဆဲနက်ရှ် (Eisenach) သို့ပြောင်းရွှေ့လာခဲ့ပြီး ယိုဟန် ဆီဘက်ရှန်း ဘက်ရှ်၏ မိသားစုဝင်များနှင့်လည်း တွေ့ဆုံခဲ့သည်။
အမြို့မြို့အနယ်နယ် သို့ပြောင်းရွေ့ခဲ့သော်လည်း သူနေထိုင်ခဲ့ရာမြို့တို့၏ဘုရားကျောင်းများသည် သူအားအလုပ်ခန့်လိုခဲ့ကြသည်။
၁၆၇၈ ခုနှစ်တွင် အာရ်ဖတ်ထ်မြို့တွင် ဘုရားကျောင်းအော်ဂန်ဆရာဖြစ်ခဲ့သည်။
ထို့အပြင် ဘက်ရှ်မိသားစုနှင့်လည်း ပိုမိုရင်းနှီးလာခဲ့ပြီး ယိုဟန် ဆီဘက်ရှန်း ဘက်ရှ်၏ အစ်ကိုဖြစ်သူ ယိုဟန် ခရစ်စတော့ ဘက်ရှ်ကို ဂီတပညာ သင်ကြားပေးခဲ့သည်။
ပက်ချယ်ဘဲလ်သည် အာရ်ဖတ်ထ်မြို့၌ပင် နှစ်ကြိမ်စလုံး လက်ထပ်ခဲ့သည်။
၁၆၈၁ ခုနှစ် အောက်တိုဘာ ၂၅ တွင် ဘာဘရာ ဂလာဘာ (Barbara Glaber) နှင့်လက်ထပ်ခဲ့သည်။
သို့သော် ၁၆၈၃ အောက်တိုဘာတွင် သူ၏မယားနှင့်တစ်ဦးတည်း‌သောသားတို့သည် ကပ်ရောဂါဖြင့် ကွယ်လွန်ခဲ့ကြသည်။
၁၆၈၄ ဩဂုတ်လ ၂၄ တွင် ဂျူးဒစ် ဒရွန်းမား (Judith Drommer) နှင့် ထပ်မံလက်ထပ်ခဲ့သည်။
သားငါးယောက်နှင့် သမီးနှစ်ယောက်တို့ကိုဖွားမြင်ခဲ့ရာ ဝီလ်ဟမ် ဟီရွန်နမုစ် ပက်ချယ်ဘဲလ် နှင့် ချားလ်စ် သီအိုဒို ပက်ချယ်ဘဲလ် တို့သည် အော်ဂန်တေးရေးဆရာများအဖြစ် ထင်ရှားခဲ့ကြသည်။
thumb|ပက်ချယ်ဘဲလ်၏ပေးစာတစ်စောင် အာရ်ဖတ်ထ်မြို့၌နေထိုင်ခဲ့သောကာလသည် သူ၏အအောင်မြင်ဆုံးကာလပင်ဖြစ်သည်။
သူသည် ဘဝနှောင်းပိုင်းတွင် နုရင်ဘတ်ဂ်မြို့တွင်သာ ပြန်လည်နေထိုင်ခဲ့သည်။
စတုဂတ်မြို့ နှင့် အင်္ဂလန်နိုင်ငံ၊ အောက်စဖို့တက္ကသိုလ်တို့မှ အလုပ်ခေါ်ခဲ့သော်လည်း ငြင်းပယ်ခဲ့လေသည်။
ယိုဟန် ပက်ချယ်ဘဲလ်သည် ၁၇၀၆ ခုနှစ်၊ အသက် ၅၂ နှစ်တွင် ကွယ်လွန်ခဲ့ပြီး စိန့်ရိူးချက်စ် (St. Rochus) သင်္ချိုင်း၌ မြှုပ်နှံထားသည်။
left|thumb|ပတ်ချယ်လ်ဘဲလ်၏အုတ်ဂူ, "" ဟု ရေးထိုးထားသည်။
(ယိုဟန် ဆီဘက်ရှန်း ဘက်ရှ် ၏ ရှေ့ပြေးဖြစ်သူ နုရင်ဘတ်ဂ်မြို့လာ ဂီတဆရာ ယိုဟန် ပတ်ချယ်ဘဲလ် (၁၆၅၃-၁၇၀၆) အားသတိရလျက်၊ ကျေးဇူးကြီးမားလှသော နုရင်ဘတ်ဂ်မြို့တော်) ကွယ်လွန်ပြီးနောက် လူသိများလာခြင်း ၁၉ ရာစုသို့ရောက်လာသောအခါ သူအပါအဝင် အခြားသော ဘားရော့ခေတ် တေးရေးဆရာတို့ကိုတဖြည်းဖြည်းမေ့လျော့လာခဲ့ကြသည်။
အချို့သောဂီတဗေဒပညာရှင်တို့ကမူ ပက်ချယ်ဘဲလ်သည် အရေးပါသောတေးရေးဆရာဖြစ်သည်ဟု သတ်မှတ်ခဲ့ကြသေးသည်။
၂၀ ရာစုအစပိုင်းတွင် သူ၏သီချင်းများကိုစုစည်း၍ သီချင်းစာအုပ်ကိုထုတ်ဝေခဲ့ကြသည့်အပြင် ပြန်လည်တီးခတ်ဖျော်ဖြေခဲ့ကြသည်။
ထိုသို့သောသီချင်းများအနက် "Canon in D" မှာ အလွန်ပင်လူသိများခဲ့လေသည်။
သီချင်းများ ပက်ချယ်ဘဲလ်သည် အော်ဂန်တေးရေးဆရာအဖြစ်လူသိများခဲ့သည်။
သူ၏သီချင်းတို့ကို Antoine Bouchard (POP အမှတ်စဉ်၊ အော်ဂန်သီချင်းသီးသန့်)၊ Jean M. Perreault (P အမှတ်စဉ်၊ အပြည့်စုံဆုံးကက်တလောက်၊ အက္ခရာစဉ်ဖြင့်စဉ်ထားသည်)၊ Hideo Tsukamoto (T နှင့် L အမှတ်စဉ်၊ L ကိုပျောက်ဆုံးနေသောသီချင်းများအတွက်သုံးသည်)၊ Kathryn Jane Welter (PC အမှတ်စဉ်) စသောသူတို့က နံပါတ်တပ်ထားကြသည်။
ဖျုဂ်များ ပက်ချယ်ဘဲလ်သည် ဖျုဂ်ပေါင်း ၁၀၀ ကျော်မျှရေးသားခဲ့လေသည်။
ထိုအပုဒ် ၁၀၀ ကျော်အနက် ၉၅ ပုဒ်မှာ "Magnificat Fugue" (Magnificat ကိုမှီ၍ရေးသားထားသော ဖျုဂ်များ) အမည်ဖြင့်ရေးသားထားသည်။
အပိုင်းအားဖြင့် ၈ ပိုင်းခွဲနိုင်ပြီး Magnificat Primi Toni (ပထမအသံ) တွင် ၂၃ ပုဒ်၊ Magnificat Secundi Toni (ဒုတိယအသံ) တွင် ၁၀ ပုဒ်၊ Magnificat Tertii Toni (တတိယအသံ) တွင် ၁၁ ပုဒ်၊ Magnificat Quarti Toni (စတုတ္ထအသံ) တွင် ၈ ပုဒ်၊ Magnificat Quinti Toni (ပဉ္စမအသံ) တွင် ၁၂ ပုဒ်၊ Magnificat Sexti Toni (ဆဋ္ဌမအသံ) တွင် ၁၀ ပုဒ်၊ Magnificat Septimi Toni (သတ္တမအသံ) တွင် ၈ ပုဒ်၊ Magnificat Octavi Toni (အဋ္ဌမအသံ) တွင် ၁၃ ပုဒ် တို့ဖြစ်ကြသည်။
ယင်းဖျုဂ်တို့၏ရေးသားရသောရည်ရွယ်ချက်ကိုမူမသိရပေ။
ယင်းတို့ကိုတီးခတ်လိုလျင် အော်ဂန် သို့မဟုတ် ဟာ့ပ်ဆီ‌ကော့ဒ် (Harpsichord) ဖြင့်တီးခတ်နိုင်သည်။
သီချင်းတို့၏ကြာချိန်မှာ ပျမ်းမျှအားဖြင့် တစ်မိနစ်မှနှစ်မိနစ်အတွင်းဖြစ်သည်။
right|Fugue subjects from Magnificat fugues: secundi toni 7, octavi toni 10, primi toni 16, sexti toni 10, quarti toni 8 and octavi toni 13 သူ၏ဖျုဂ်ရေးသားပုံမှာရိုးရှင်းသည်။
သံစဉ်ကိုလွယ်လွယ်ကူကူဖြစ်အောင်သာရေးသားသည်။
ဖျုဂ် နှင့် ပရီလုဒ် (prelude) ကိုပေါင်းစပ်ရေးသားခဲ့သော ပထမဆုံးတေးရေးဆရာသည်လည်း သူပင်ဖြစ်သည်ဟုဆိုခဲ့ကြသည်။
သျှကုန်းနှင့်ဗေရီရေးရှင်းများ ပက်ချယ်ဘဲလ်တွင် သျှကုန်း (Chaconne) ခြောက်ပုဒ်ရှိလေသည်။
သူ၏ရေးသားပုံမှာ တောင်ဘက်ဂျာမနီမှရေးဟန်နှင့်ဆင်တူပြီး ဩစတီနာတို (Ostinato) ခေါ် သံစဉ်ကိုထပ်တလဲလဲတီးခတ်သောနည်းကိုအသုံးပြုထားသည်။
၁၆၉၉ ခုနှစ်တွင် ပက်ချယ်ဘဲလ်သည် "Hexachordum Apollinis" အမည်ရှိသော သီချင်းအစုကိုရေးသားခဲ့၍ ဖာဒီနန် တိုဘိုင်းရပ်စ် ရစ်ချာ (Ferdinand Tobias Richter) နှင့် ဒီထရစ် ဘုစ်တေဟူးဒဲ (Dieterich Buxtehude) တို့ကိုရည်ညွှန်းခဲ့သည်။
ယင်းသီချင်းအစုတွင် "Aria Prima" (ပထမအာရီယာ) မှ "Aria Sexta" (ဆဋ္ဌမအာရီယာ) အထိ ခြောက်ပုဒ်ပါဝင်ပြီး တစ်ပုဒ်စီတွင် ပုံစံမူကွဲ အမျိုးမျိုး (Variation) ဖြင့်ရေးသားထားသည်။
ယင်းသီချင်းတိုတွင် တီးခတ်နည်းဟန်တို့ကို‌လေ့လာနိုင်သည်။
တိုကာတာများ ပက်ချယ်ဘဲလ်တွင် တိုကာတာ (Toccata) အပုဒ်နှစ်ဆယ်ရှိသည်။
သူရေးသားထားသော တိုကာတာများ၏လက္ခဏာရပ်မှာ အော်ဂန်ခြေနင်း (pedal) ကိုကြာရှည်စွာနင်း၍တီးခတ်ရခြင်းဖြစ်သည်။
ထိုလက္ခဏာရပ်ကြောင့်ပင် သူ့အားအခြားသောတေးရေးဆရာများမှကွဲပြား‌စေခဲ့သည်။
သူ၏တိုကာတာများအနက် "Toccata in e minor" မှာ အလွန်ပင်ထင်ရှားလှသောသီချင်းတစ်ပုဒ်ပင်ဖြစ်လေသည်။
ကိုးကားချက်များ . Originally published as Geschichte der Orgel- und Klaviermusik bis 1700 by Bärenreiter-Verlag, Kassel. Nolte, Ewald Valentin & Butt, John (2001). "Pachelbel. 1. Johann Pachelbel". In Root, Deane L. (ed.). The New Grove Dictionary of Music and Musicians. Oxford University Press. ‎ – A complete index of Pachelbel's compositions, the manuscripts in which they survive, and publications in which they can be found today. Includes an exhaustive bibliography. Welter, Kathryn Jane. 1998. Johann Pachelbel: Organist, Teacher, Composer, A Critical Reexamination of His Life, Works, and Historical Significance. Diss., Harvard University, Cambridge, Massachusetts. – Described by Perreault, "the only really general book on Pachelbel in English; richly informative, especially on biography and transmission of MS sources." ပြင်ပလင့်ခ်များ Johann Pachelbel on International Music Score Library Project Johann Pachelbel's biography at HOASM.org A list of Pachelbel's works with cross-references from Perreault's numbers to Tsukamoto, Welter and Bouchard and to selected editions Pachelbel Street – Archives of J.Pachelbel's Works, includes a complete catalogue of Pachelbel's works compiled by Hideo Tsukamoto [ Johann Pachelbel at Allmusic.com] ကဏ္ဍ:၁၇၀၆ ကွယ်လွန်သူများ ကဏ္ဍ:၁၆၅၃ မွေးဖွားသူများ ကဏ္ဍ:အော်ဂန် တေး‌ရေးဆရာများ ကဏ္ဍ:၁၇ ရာစု ဂျာမန် တေးရေးဆရာများ ကဏ္ဍ:၁၈ ရာစု ဂျာမန် တေးရေးဆရာများ ကဏ္ဍ:ဂျာမန် တေးရေးဆရာများ ကဏ္ဍ:ဂျာမန် အမျိုးသား ဂီတပညာရှင်များ ကဏ္ဍ:ဂျာမန် ဂီတစာဆိုများ။
လန့်ဖော်ဆန် သည် နော်ဝေနိုင်ငံ၊ Vestland စီရင်စု၊ Etne Municipality တွင် တည်ရှိသည့် ရေတံခွန်တစ်ခု ဖြစ်သည်။
Fjæra ရွာ၏ အနောက်တောင်ဘက် ၅ ကီလိုမီတာ (၃.၁ မိုင်) အကွာတွင် တည်ရှိသည်။
ရေတံခွန်သည် တောင်တစ်ခုမှ စီဆင်းလာသည်။
တောင်ခြေရှိ Åkrafjorden သို့ မတိုင်ခင်အထိ ရေတံခွန်၏ စုစုပေါင်းအရှည်သည် ၆၁၂ မီတာ (၂၀၀၈ ပေ) ရှိသည်။
European route E134 အမြန်လမ်းမသည် တောင်ခြေမှ ဖောက်လုပ်ထားသည်။
ဤရေတံခွန်ကို World Waterfall Database က ကမ္ဘာ့အကောင်းဆုံးရေတံခွန်တစ်ခုအဖြစ် ဖော်ပြခဲ့သည်။
၂၀၁၁ ခုနှစ် မတ်လတွင် CNN/Budget Travel က လန့်ဖော်ဆန်ကို ကမ္ဘာ့အလှဆုံးရေတံခွန် ၁၀ ခုတွင် ဖော်ပြခဲ့သည်။
နော်ဝေနိုင်ငံရှိ ရေအားလျှပ်စစ်ထုတ်လုပ်ခြင်း မရှိသေးသည့် ရေတံခွန်အနည်းငယ်ထဲမှ တစ်ခုဖြစ်သည့်အတွက် ယခုအခါ သဘာဝအခြေအနေအတိုင်းပင် ရှိသေးသည်။
ရုပ်ပုံများ ကိုးကား ကဏ္ဍ:နော်ဝေနိုင်ငံရှိ ရေတံခွန်များ။
မွန်ဂီဖော်ဆန် (မွန်ဂီရေတံခွန်) သည် နော်ဝေနိုင်ငံ၊ Møre og Romsdal စီရင်စု၊ Rauma Municipality တွင် တည်ရှိသည့် ရေတံခွန်တစ်ခု ဖြစ်သည်။
ကမ္ဘာပေါ်ရှိ ရေစီးကြောင်းတစ်ခုတည်းရှိသည့် ရေတံခွန်များတွင် စတုတ္တအရှည်ဆုံးရေတံခွန် ဖြစ်သည်။
European route E136 အမြန်လမ်းမကြီး၏ အနီးနားတွင် တည်ရှိပြီး Rauma မြစ်အတွင်းသို့ စီးဝင်သည်။
အမြင့်နှင့် ပတ်သက်၍ အငြင်းပွားဖွယ်အချို့ ရှိသော်လည်း များသောအားဖြင့် အမြင့်အား ၇၇၃ မီတာ (၂၅၃၆ ပေ) ရှိသည်ဟု သတ်မှတ်ထားသည်။
နော်ဝေနိုင်ငံရှိ ရေတံခွန်များစွာသည် ရေအားလျှပ်စစ်ထုတ်လုပ်လျက်ရှိကြသည့်အတွက် နွေခရီးသွားရာသီတွင် ရေစီးဆင်းမှု သိသာစွာ နည်းပါးလျက်ရှိသည်။
မွန်ဂီဖော်ဆန် သည် ကမ္ဘာအမြင့်ဆုံးရေတံခွန်ဟူသည့် ဘွဲ့ကိုလည်း ပိုင်ဆိုင်ထားသည်။
၎င်းကို Flatmark နှင့်Marstein ရွာများ၏ မြောက်ဘက်ရှိ Rauma Line ရထားလိုင်းပေါ်ရှိ မီးရထားဘူတာမှ မြင်ရသည်။
ဗင်နုဖော်ဆန် သို့ ဗင်နုဖောလက် သည် နော်ဝေနိုင်ငံတွင် တည်ရှိသည့် ရေတံခွန်တစ်ခုဖြစ်ပြီး ကမ္ဘာပေါ်တွင် ခြောက်ခုမြောက် အရှည်ဆုံးရေတံခွန် ဖြစ်သည်။
အရှည်မှာ ၈၆၅ မီတာ (၂၈၃၈ ပေ) ရှိသည်။
တည်နေရာမှာ နော်ဝေနိုင်ငံ၊ Møre og Romsdal စီရင်စု၊ ဆန်းဒယ်မြို့၊ Sunndalsøra ရွာ၏ အရှေ့ဘက်တွင် တည်ရှိသည်။
ရေတံခွန်သည် Vinnu မြစ်၏ အစိတ်အပိုင်းတစ်ခု ဖြစ်သည်။
ရေတံခွန်သည် Vinnufjellet တောင်မှ စီးကျနေပြီး Vinnufonna ပြင်မှ ရေများသည် ရေတံခွန်ကို ဖြစ်ပေါ်စီးဆင်းစေသည်။
Hoelsand ကျေးရွာအနီးတွင် ရေတံခွန်သည်Driva မြစ်အတွင်းသို့ စီးဝင်သည်။
ကိုးကား ကဏ္ဍ:နော်ဝေနိုင်ငံရှိ ရေတံခွန်များ။
alt=|Great International Tashi Gomang Stupa monastery founded by Kalu Rinpoche at Salugara, West Bengal, India ဆာလုဂရကျောင်းတော် သည် အိန္ဒိယနိုင်ငံ၊ အနောက်ဘင်္ဂလားပြည်နယ်၊ Siliguri မြို့၏ မြို့စွန်တွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်။
ကျောင်းတော်သည် မြို့မှ ၆ ကီလိုမီတာအကွာတွင် တည်ရှိသည်။
ကျောင်းတော်ကို တိဘက်ရဟန်းများနှင့် ဒလိုင်းလားမား၏ နောက်ပါတပည့်များက တည်ဆောက်ခဲ့သည်။
ကျောင်းတော်အပေါ်တွင် ပေ ၁၀၀ ဉာဏ်တော်အမြင့်ရှိသည့် စေတီကိုလည်း တည်ထားသည်။
ထိုစေတီကို Tibetan Lama, Kalu Rinpoche က တည်ခဲ့သည်ဟု ယုံကြည်ရသည်။
စေတီတော်သည် ရဟန်းများက ယူဆောင်လာခဲ့သည့် ဗုဒ္ဓဘာသာဆိုင်ရာ ဓာတ်တော် ငါးခုကြောင့် အထူးအမြတ်ထားခြင်း ခံရသည်။
ကိုးကား ကဏ္ဍ:အိန္ဒိယနိုင်ငံရှိ ဗုဒ္ဓဘာသာ စေတီပုထိုးများ ကဏ္ဍ:အိန္ဒိယနိုင်ငံရှိ ဗုဒ္ဓဘာသာ ဘုရားကျောင်းများ။
ဟွမ်အင်းယော့သည် တောင်ကိုရီးယား မော်ဒယ်သရုပ်ဆောင်တစ်ဦး ဖြစ်ပြီး၊ 18 Again၊ စစ်မှန်သောအလှတရား စသည့် ဇာတ်ကားများမှတစ်ဆင့် နာမည်ကျော်ကြားလာသူဖြစ်သည်။
ဘဝနှင့်အလုပ် ဟွမ်အင်းယော့သည် ၁၉၉၁ခုနှစ် ဇန်နဝါရီလ ၁၉ရက်နေ့တွင် မွေးဖွားသည်။
ကျောင်းပြီးသည့်နောက် KeyEast သို့ မော်ဒယ်အဖြစ် စတင်ဝင်ရောက်သည်။
၂၀၁၈ခုနှစ်၌ WHY နှင့် Freshman ဇာတ်ကားတို့တွင် အဓိကမင်းသားနေရာကနေ သရုပ်ဆောင်ကာ ရုပ်သံလောကသို့ ဝင်ရောက်လာသည်။
The Tale of Nokdu တွင် ဘတ်ဒန်ဟိုအဖြစ် ပါဝင်သရုပ်ဆောင်ခဲ့ရာ ပရိသတ်အများ၏ ချီးကျူးခြင်းခံရသည်။
18 Again ၌ လီဒိုယွန်း၏ သားဖြစ်သူကို အနိုင်ကျင့်သည့် ဘတ်စကတ်ဘော ကပ္ပတိန်နေရာက သရုပ်ဆောင်ရာ ပို၍ လူသိများသည်။
ဟွမ်အင်းယော့သည် ၂၀၂၀ ဒီဇင်ဘာလ၌ tvN က ထုတ်လွှင့်မည့် စစ်မှန်သောအလှအပ ဇာတ်လမ်းတွဲတွင် နှလုံးလှ လူဆိုးလေး ဟန်ဆောဂျွန်းအဖြစ် သရုပ်ဆောင်မည် ဖြစ်သည်။
ရိုက်ကူးရေး ရုပ်သံဇာတ်လမ်းတွဲ ခုနှစ် ခေါင်စဉ် ကဏ္ဍ ရုပ်သံလွှင့်ဌာန ကိုးကား၂၀၁၈ Why ဂီဂျယ်ယောင်း Naver TV ၂၀၁၉ Freshman ဆောဂယိုဝန်း Naver TV The Tale of Nokdu ဘတ်ဒန်ဟို KBS ၂၀၂၀ 18 Again ဂူဂျာဆောင်း JTBC ၂၀၂၀–၂၀၂၁ စစ်မှန်သောအလှအပဟန်ဆောဂျွန်းtvN ကိုးကား Category:၁၉၉၁ မွေးဖွားသူများ Category:သက်ရှိထင်ရှားပုဂ္ဂိုလ်များ ကဏ္ဍ:တောင်ကိုရီးယား အမျိုးသား ရုပ်ရှင်သရုပ်ဆောင်များ ပြင်ပလင့်ခ်များ။
ယမ်ဘီလာရေတံခွန် သည် အမဇိုးနားဒေသ၊ မြောက်ပိုင်း Peruvian , Cuispes မြို့အနီးတွင် တည်ရှိသည့် ရေတံခွန်တစ်ခု ဖြစ်သည်။
ကမ္ဘာပေါ်တွင် ငါးခုမြောက်အရှည်ဆုံး ရေတံခွန်ဖြစ်သည်။
၂၀၀၇ ခုနှစ်တွင် Geographical Institute of Peru (IGN) က ရေတံခွန်ကို တိုင်းတာမှုများ လုပ်ဆောင်ခဲ့ပြီးနောက်ပိုင်းတွင် နိုင်ငံတကာတွင် လူသိများလာခဲ့သည်။
မြေမျက်နှာသွင်ပြင် ယမ်ဘီလာရေတံခွန်သည် ၈၉၅.၅ မီတာ (၂၉၃၈ ပေ) မြင့်မားသည်။
ရေတံခွန်၏ အပေါ်ထိပ်ပိုင်းသည် ပင်လယ်ရေမျက်နှာပြင်အထက် ၂၇၂၃.၆ မီတာ (၈၉၃၆ ပေ) အမြင့်တွင် တည်ရှိ၍ ရေတံခွန်၏ အောက်ခြေပိုင်းသည် ၁၈၂၈.၁ မီတာ (၅၉၉၈ ပေ) အမြင့်တွင် တည်ရှိသည်။
IGN အဖွဲ့က လေဆာကိရိယာ၏ အကူအညီကို ရယူအသုံးပြုကာ အမြင့်ကို တိုင်းတာခဲ့ခြင်း ဖြစ်သည်။
ရေတံခွန်ရှိရာနေရာသည် Eastern Peruvian Andes ၏ အစိတ်အပိုင်းထဲတွင် ပါဝင်သည်။
Eastern Peruvian Andes ကို Cordillera Oriental အဖြစ် သိကြသည်။
တိတိကျကျပြောရမည်ဆိုပါက ရေတံခွန်သည် Cerro Panhuayco ဟု ခေါ်သည့် တောင်ထု၏ အစိတ်အပိုင်းတစ်ခုဖြစ်သည်။
ယမ်ဘီလာသည် အဆင့်များဖြင့် ပါဝင်ဖွဲ့စည်းထားသည့် ရေတံခွန်အမျိုးအစား ဖြစ်သည်။
၎င်းတွင် ရေဆင်းကျရာလမ်းကြောင်းသည် အပိုင်း လေးဆင့် (သို့) ငါးဆင့် ပါဝင်သည်။
ရာသီဥတု ထိုဒေသ၌ အပူချိန်သည် မိုးရာသီကာလ ဒီဇင်ဘာလမှ ဧပြီလအထိ ၂၂ ဒီဂရီစင်တီဂရိတ် ရှိသည်။
ဂေဟဗေဒ left|249x249px အပင် သက်ရှိ ခရီးသွား 216x216px အမဇိုးနားပြည်နယ်၏ မြို့တော်ဖြစ်သည့် Chachapoyas မှ Cuispes မြို့သို့ ရောက်ရှိရန် ၇၅ - ၈၅ မိနစ်အကြား (၆၃ ကီလိုမီတာ) ကြာမြင့်သည်။
(Pedro Ruiz မြို့မှ Cuispes မြို့အကြားရှိ လမ်းဖြစ်ပြီး လမ်းကြမ်းသည်။
) Pedro Ruiz မြို့သို့ အများပြည်သူဆိုင်ရာ ပို့ဆောင်ဆက်သွယ်ရေးအနေဖြင့် ဘတ်စကားများနှင့် ပူးပေါင်းစုစည်းထားသည့် တက္ကစီများ ရှိသည်။
Pedro Ruiz မှ Cuispes အထိ ၁၀ ကီလိုမီတာ (၃၀ မိနစ်ကြာ) ရှိပြီး အဓိကပို့ဆောင်ဆက်သွယ်ရေးမှာ mototaxis များ ဖြစ်ကြသည်။
Cuispes မှ ယမ်ဘီလာရေတံခွန်သို့ ရောက်ရန် ခရီး ၆ ကီလိုမီတာရှိပြီး ခြေလျင် သို့မဟုတ် လားစီး၍ သွားမည်ဆိုပါက ၁ - ၁.၅ နာရီ ကြာမြင့်သည်။
သွားရောက်ပါက ဒေသခံလမ်းညွှန် ခေါ်သွားရန် သင့်သည်။
ရေတံခွန်၌ အဓိကလုပ်ဆောင်နိုင်သည်များမှာ ခြေလျင်ခရီးထွက်ခြင်းနှင့် တောရိုင်းတိရစ္ဆာန်များ ကြည့်ရှုခြင်းတို့ ဖြစ်သည်။
အနီးအနားတွင်လည်း အခြားရေတံခွန်များ ရှိကြသည်။
ထိုအထဲမှ Pabellón (အမြင့် ၄၀၀ မီတာ), Chinata (အမြင့် ၅၈၀ မီတာ) တို့သည် မှတ်သားထားသင့်သည်များဖြစ်ပြီး ထိုရေတံခွန်နှစ်ခုတို့သည် လမ်းတစ်ဖြောင့်တည်းတွင်ပင် ၄ ကီလိုမီတာကွာခြားကာ တည်ရှိကြသည်။
ကိုးကား ကဏ္ဍ:ပီရူးနိုင်ငံရှိ ရေတံခွန်များ။
200px|Mount Shuksan ရှက်စန်တောင်ရေတံခွန်များသည် ဝါရှင်တန်ပြည်, North Cascades National Park ရှိ ရှက်စန်တောင်၏ အရှေ့တောင်ဘက် တောင်ခါးပန်း ၉၁၂၇ ပေ (၂၇၈၁ မီတာ) တွင် Sulphide ချောင်း၏ ချောင်းလက်တက်တိုကလေးတစ်ခု၏ ချိုင့်ဝှမ်းရှိ ထင်ရှားသည့် ရေတံခွန်လေးခု ရှိသည်။
ကိုးကား ကဏ္ဍ:အမေရိကန်နိုင်ငံရှိ ရေတံခွန်များ။
thumb|right ဗျပ်စောင်း သည် မြန်မာကြိုးတပ်တူရိယာတစ်ခု ဖြစ်သည်။
တရုတ်တွင် အလားတူ တူရိယာ ရှိပြီး ဖီဖဟု ခေါ်တွင်သည်။
ဂျပန်ဗျပ်စောင်းကိုမူ ဘီဝဟု ခေါ်လေသည်။
ကိုးကား ကဏ္ဍ:ကြိုးတပ် တူရိယာများ။
ဘိုင်ယွန်တက်ခ် (; ; Biopharmaceutical New Technologies ၏ အတိုကောက်) သည် ဂျာမနီနိုင်ငံ၊ မိုင်းန်ဇ်မြို့ (Mainz) အခြေစိုက် ဂျာမန်ဇီဝနည်းပညာကုမ္ပဏီ ဖြစ်ပြီး၊ ကိုယ်ခံအားကို ပြောင်းလဲခြင်းဖြင့် ရောဂါကုသမှု ပြုလုပ်ခြင်း သို့မဟုတ် ကိုယ်ခံအားအခြေပြုကုထုံး (Immunotherapy) ကုထုံးစနစ်မှ ကိုယ်ခံအားကို ဆွဲထုတ်ခြင်း၊ ဆပွားစေခြင်း နည်းလမ်းများကို လူနာတစ်ဦးခြင်းစီအတွက် သီးသန့်တီထွင်ထုတ်လုပ်သည့် ကုမ္ပဏီ ဖြစ်သည်။
အဲမ်အာရ်အဲန်အေ (mRNA) အခြေခံသည့် စမ်းသပ်ဆဲအဆင့်ဆေး (pharmaceutical candidates)များကို လူနာတစ်ဦးခြင်းစီအတွက် သီးသန့်ထုတ် ကိုယ်ခံအားအခြေပြု ကင်ဆာကုထုံး (cancer immunotherapies)များအတွက် လည်းကောင်း၊ ကူးစက်ရောဂါကာကွယ်ဆေးများ (vaccines) အတွက် လည်းကောင်း၊ ရှားပါးသောရောဂါများအတွက် ပရိုတိန်းအစားထိုး ကုသမှုများအတွက် လည်းကောင်း စမ်းသပ်တီထွင် ထုတ်လုပ်သည့် ကုမ္ပဏီ ဖြစ်သည်။
၂၀၂၀ ပြည့်နှစ်တွင် နယူးယောက်မြို့အခြေစိုက် ဖိုင်ဇာဆေးကုမ္ပဏီ (Pfizer Pharmaceuticals) နှင့် တွဲဖက်၍ တီထွင်ထားသော ၎င်း၏ ကိုဗစ်–၁၉ ကာကွယ်ဆေးဖြစ်သည့် စမ်းသပ်ဆဲအဆင့်ဆေး (pharmaceutical candidates) BNT162b2 ကို အမေရိကန်ပြည်ထောင်စုတွင် ဆေးအသစ်စမ်းသပ်ဆင့် ၃ (Phase III clinical trials) သို့ ရောက်ရှိကာ လက်တွေ့စမ်းသပ်မှုများ ဆက်လက်ပြုလုပ်နေသည်။
ကိုးကား ကဏ္ဍ:ဂျာမနီနိုင်ငံ၏ ဇီဝနည်းပညာကုမ္ပဏီများ ကဏ္ဍ:ကာကွယ်ဆေး ထုတ်လုပ်သူများ။
စုစည်းချိတ်ဆက်သင်ကြားခြင်း သင်ရိုးညွှန်းတမ်း () ဆိုသည်မှာ စုစည်းချိတ်ဆက်သင်ကြားခြင်း သင်ကြားရေးနည်းလမ်းကို အခြေခံသော သင်ရိုးညွှန်းတမ်း ဖြစ်သည်။
ဤသင်ရိုးညွှန်းတမ်းအမျိုးအစားကို James A. Beane က ၁၉၇၇ ခုနှစ်တွင် အထွေထွေပညာရေးနယ်ပယ်တွင် စတင်ဖော်ပြခဲ့သည်။
စုစည်းချိတ်ဆက်သင်ကြားခြင်း သင်ရိုးညွှန်းတမ်းများ စုစည်းချိတ်ဆက်သင်ကြားခြင်း သင်ရိုးညွှန်းတမ်း (ဆေးပညာသင်ကြားရေး) ကိုးကား ကဏ္ဍ:ပညာရေး။
ရှိဘဲဆွတ်မြို့ ( (士別市, Shibetsu-shi, Ainu: シペㇳ Sipet)သည် ဂျပန်နိုင်ငံ၊ ဟော့ကိုင်းဒိုး၊ ခမိခဝစီရင်စုခွဲတွင် တည်ရှိသည့် မြို့တစ်မြို့ ဖြစ်သည်။
၂၀၁၆ ခုနှစ် စက်တင်ဘာလတွင် မြို့တွင် လူဦးရေသည် ခန့်မှန်းခြေ ၁၉၇၉၄ ဦးရှိပြီး လူဦးရေသိပ်သည်းဆသည် တစ်စတုရန်းကီလိုမီတာလျှင် ၁၈ ဦး ဖြစ်သည်။
စုစုပေါင်း ဧရိယာသည် ၁၁၁၉.၉ စတုရန်း ကီလိုမီတာ ရှိသည်။
၂၀၀၅ ခုနှစ် စက်တင်ဘာလ ၁ ရက်နေ့တွင် အဆဟိမြို့ကို ရှိဘဲဆွတ်မြို့နှင့် ပူးပေါင်းခဲ့သည်။
သမိုင်း ၁၉၀၂ - ရှိဘဲဆွတ်ရွာကို တည်ထောင်ခဲ့သည်။
၁၉၁၅ - ထိုရွာသည် ရှိဘဲဆွတ်မြို့ ဖြစ်လာခဲ့သည်။
၁၉၅၄ - ရှိဘဲဆွတ်မြို့၊ ခမိရှိဘဲဆွတ်ရွာ၊ တယောရိုရွာ နှင့် အွန်နပ်ပုရွာများကို ပူးပေါင်းကို ရှိဘဲဆွတ်မြို့ကြီးအဖြစ် ပြောင်းလဲခဲ့သည်။
၂၀၀၅ - အဆဟိုမြို့ကို ရှိဘဲဆွတ်မြို့နှင့် ပူးပေါင်းခဲ့သည်။